**Hittimittari** oli suomalainen Yleisradion tuottama vuosina 1984–1988 valmistunut musiikkiohjelma. Ohjelma paikkaisi silloisen Suomen television musiikkitarjonnan aukkoja. Hittimittaria esitettiin Yle TV2:n ohjelmistossa.

Ohjelmaformaatti
----------------

Hittimittari-ohjelmassa esiteltiin yleisölle musiikkiesityksiä, joista kolme parasta pääsi jatkoon ja loput tippuivat pois. Alkuperäisen idean mukaan erityisen suosituiksi nousseet kappaleet olisivat näin olleen voineet jatkaa jaksosta toiseen, mutta konseptia kuitenkin korjattiin pian, ja mikä voittanut kappale äänestettiin kolme kertaa peräkkäin jatkoon, nostettiin se "superhitiksi". Samalla kappale sai tehdä tilaa uusille musiikkiesityksille. Hittimittari oli samantyyppinen musiikin ja musiikkivideoiden arviointiohjelma kuin jo vuosikymmeniä televisiossa esitetty *Levyraati*, mutta videotarjonnan pääpaino oli selvästi nuorisomusiikissa. Joka ohjelmassa kappaleita arvioivat yleisöraadit ravintoloissa ympäri Suomea. Kappaleet laitettiin järjestykseen raatien antamien pisteiden pohjalta, ja kolme eniten pisteitä saanutta kappaletta (4. kaudella vain voittajakappale) selvisivät seuraavan lähetyksen raadin arvioitaviksi. Alkuvuosina laskettiin joka ohjelmassa viiden alueraadin äänet, mutta syksystä 1987 lähtien kussakin ohjelmassa äänesti vain yksi alue.

Ohjelmaa markkinoitiin "koko perheen viihteenä", ja ohjaaja Jouko Konttisen mukaan sarjaa tehtiin kaikille populaarimusiikin ystäville. Ohjelman kautta tuli tunnetuksi myös ulkomaalaisia musiikkivideoita, joita ei ollut mahdollista aikaisemmin nähdä niillä television katsojiilla, joilla ei ollut vastaanotinta sateliittikanavia varten.

### Esitysajat

Ensimmäisellä tuotantokaudella ohjelmaa esitettiin lauantai-iltaisin kahdesti kuussa, vuorotellen suomeksi tai vierailla kielillä esitetyillä musiikkiesityksillä. Ensimmäisen tuotantokauden ensimmäinen ohjelma esitettiin 15. syyskuuta 1984, ja viimeinen 28. maaliskuuta 1985. Ohjaaja Jouko Konttisen mukaan Hittimittariin olisi tehty vielä ohjelma huhtikuulle 1985, mutta tämä ei toteutunut Yleisradion viihdetoimituksen taloudellisesta tilanteesta johtuen.

Toisella tuotantokaudella syyskuussa 1985 ohjelma siirtyi esitettäväksi torstai-iltaan, jolloin se esitettiin kahdessa osassa. Ohjelman ensimmäisessä osassa esitettiin uudet musiikkiesitykset, jonka jälkeen ohjelman välissä esitettiin Yleisradion *Tv-uutiset*. Uutisten jälkeen esitettiin ohjelman toinen osio, jossa raatilaiset äänestivät ohjelman ensimmäisessä osiossa esitetyt kappaleet. Ulkomaalaiset ja suomenkieliset esitykset kilpailivat samassa ohjelmassa mutta omissa sarjoissaan.

Kolmannella tuotantokaudella syksyllä 1986 ohjelma lyhentyi 45 minuutin mittaiseksi ohjelmaksi, ja sitä esitettiin kahdesti kuussa keskiviikkoisin. Tällöin suomalaiset ja ulkomaalaiset musiikkiesitykset sijoitettiin jälleen omiin sarjoihinsa.

Syksyllä 1987 ohjelma-aika lyheni 30 minuuttiin, ja samassa ohjelmassa kilpailivat suomalaiset ja ulkomaalaiset videot. Keväällä 1988 ne erotettiin jälleen omiin sarjoihinsa.

Hittimittarin jaksot alkuperäisessä muodossaan ovat olleet osana suoratoistopalvelu Yle Areenan valikoimaa vuodesta 2015 lähtien. Ohjelman joitakin jaksoja on esitetty uusintana televisiossa Ylen ohjelmistossa 2000-luvun alkupuoliskolla. Kokonaisuudessaan sarja esitettiin uusintana televisiossa vuonna 2021 Yle TV2-kanavalla.

### Suomalaiset musiikkiesitykset

Ohjelman ensiesityksen aikaan suomalaisten artistien tekemät musiikkivideot eivät olleet vielä kovasti yleistyneet, niin videot ohjelmaan tehtiin ohjelmaan itse. Nämä esitykset kuvattiin TV2:n studiotilojen lavasteissa. Musiikkivideoiden tekoa varten esimerkiksi jouduttiin vuokraamaan valokalustoa Yleisradion ulkopuolelta.

Erikoisohjelmat
---------------

Normaalien jaksojen lisäksi Hittimittarista tehtiin erikoislähetyksiä, kuten esimerkiksi 20. toukokuuta 1987 esitetty "Hittimittari Special: Rock-talvi 86-87". Viimeinen Hittimittarin jakso oli nimeltään "Jäähyväiset Hittimittarille, Hittimittari-special", ja se esitettiin 18. toukokuuta 1988. Ohjelma sisälsi parhaita videoita vuosien varrelta.

Juontajat
---------

Timo T.A. Mikkonen juonsi Hittimittaria sen ensimmäisellä tuotantokaudella. Hänen juontotyylinsä sai palautetta katsojilta puolin ja toisin. Kuvakaappaus Hittimittarin ensimmäisestä ohjelmasta, joka ensiesitettiin 15. syyskuuta 1984.
Ohjelman ensimmäisen tuotantokauden juontajana oli Timo T. A. Mikkonen. Mikkosen juontotyyliä kuvailtiin lehdistössä "arvokkaaksi". Mikkosen ollessa itse musiikkialan ammattilainen, hän ei empinyt tuoda juonnoissaan esille mielipiteitään mitkä olivat hänen suosikkikappaleitaan. Ohjelman ensiesityksen aikaan Mikkonen sai palautetta juontotyylistään. Kritiikissä muun muassa arvosteltiin Mikkosta "itseriittoisena viisastelijana". Myönteisissä arvioissa Mikkosen juontotyyliä kehuttiin selkeäksi, ja hyvin artikuloiduksi. Lisäksi Mikkosen tietopohja musiikista sai kiitosta.

Ohjelman uudeksi juontajaksi toisesta tuotantokaudesta lähtien vaihtui Mikko Alatalo. Alatalo oli aiemmin jo juontanut Yleisradion musiikkiohjelmia, kuten *Iltatähteä*. Hänen juontotyyliään kuvailtiin astetta räväkämmäksi kuin ohjelman aikaisemman juontajan Timo T. A. Mikkosen. Alatalo toi ohjelmaan myös huumoria, eikä myöskään vältellyt itseironiaa. Alatalon käyttämä vaatetus oli ajanmukaisen värikästä. Alatalon tavaramerkkinä kuuluneet värikkäät silmälasit kuuluivat myös osana hänen tyyliään.

### Juontajat ja alueraatien puheenjohtajat

| Kausi | Juontaja | Etelä-Suomi | Länsi-Suomi | Keski-Suomi | Itä-Suomi | Pohjois-Suomi |
| --- | --- | --- | --- | --- | --- | --- |
| 1984–1985 | Timo T. A. Mikkonen | Pekka "Takku" Kotilainen | Tapio Karhunen (jaksot 1, 3–14)Marja Parikka (jakso 2) | Pentti Teräväinen | Ilkka Pettersson | Liisa Lääveri |
| 1985–1986 | Mikko Alatalo | Tapio Karhunen | Timo Nykyri |
| 1986–1987 | Liisa Lääveri (jaksot 1, 2)Timo Nykyri (jaksot 3–?) |
| 1987–1988 |  |  |  |  |  |

Lähteet
-------

1. 1 2 3 4 5 6 7  Matilainen, Ville: "Tämä ei sitten ole mikään Levyraati!" — kasvukipuja ja anekdootteja Hittimittarin ensimmäiseltä vuodelta *Yleisradio*.  10.6.2015. Viitattu 27.6.2023.
2. ↑  Cicero: *Mitä Missä Milloin 1986*, s. 371. Otava, 1985.
3. 1 2 3 4 5 6 7  Lindfors Jukka, Matilainen Ville: Mikko Alatalon isännöimä Hittimittari tarjoili kasaripopin kepeän kriittisesti *Yleisradio*.  10.6.2015. Viitattu 27.6.2023.
4. ↑  Hittimittari *Yle Areena*. Viitattu 27.6.2023.
5. ↑  Uutinen: Hittimittari alkaa uusintoina *suomikassu.fi*.  26.4.2021. Viitattu 27.6.2023.
6. ↑  Lindfors, Jukka: Vuonna 1974 Iltatähti vaihtoi väriin ja Mikko Alataloon *Yleisiradio*.  8.2.2016. Viitattu 28.6.2023.

Aiheesta muualla
----------------

* Retropop.fi: Hittimittari säesti kasarinuorten elämää (sivusto sisältää muun muassa listauksen ohjelmassa esitetyistä kappaleista)
* Yle Areena: Hittimittari

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Matti Grönberg |
| --- |
|  |
| Pitkät elokuvat (ohjaus) | 
* Kummeli Stories (1995)
* Kummeli Kultakuume (1997)
* Kummeli Alivuokralainen (2008)
* Herra Heinämäki ja Leijonatuuliviiri (2011)

 |
|  |
| TV-elokuvat ja -sarjat (ohjaus) | 

|  |  |
| --- | --- |
| 1980-luku | 
* Rockstop! (1987-1992)
* Yölinja (1987-1989)
* Hittimittari (1988)

 |
|  |
| 1990-luku | 
* Pieni suuri Edith Piaf (1990)
* Sweedenistä itään (1990)
* Tulilinja (1990)
* Kummeli (1991-2000)
* Q-klubi (1991)
* Suomi -75 Rock (1992)
* Kummeli: Kyllä lähtee 1993! (1992)
* Q ja tähdet (1992-1993)
* Alivaltiosihteeri muistelee (1993)
* Kummeli Live Show (1994)
* Kummeli Nuts (1995)
* Lihaksia ja luoteja (1996)
* Aktin ylistys (1998)
* Alivaltiosihteerin itsenäisyyspäivälähetys (1998)
* Lääkärit tulessa (1998)
* Alivaltiosihteerin joululähetys (1998)
* Alivaltiosihteerin pääsiäinen (1999)
* Alivaltiosihteerin vappu (1999)
* Manserockin legendat (1999)
* Videotreffit (1999)

 |
|  |
| 2000-luku | 
* Herra Heinämäki & Lato-orkesteri  (2000-2015)
* Mankeli (2000)
* Se on siinä (2001-2009)
* Katso pois (2002)
* Harakanpesä (2003-2004)
* Estradilla: Semmarit (2003)
* Venla 2004 (2005)
* Pentti Hietanen on the Rock's (2005)
* Nousevan auringon Kajo (2006)
* Euroviisujen parhaat (2007)
* Suomen Las Vegas (2009)
* Urheiluhullut (2009)

 |
|  |
| 2010-luku | 
* Eurovision laulukilpailu 2010 - Suomen Karsinta  (2010)
* Jim Salabim Taikashow (2010)
* Nenäpäivä-show (2010)
* Eurovision laulukilpailu 2011 - Suomen Karsinta (2011)
* Nenäpäivä-show 2013 (2013)
* UMO:n Nenäpäivä-konsertti (2015)
* Olavi Virta 100 vuotta (2016)
* Nenäpäivä 2016 (2016)
* Veriruusut (2018)

 |

 |

 |